**LĒMUMS**

Liepājā

|  |  |
| --- | --- |
| 2024. gada 19. decembrī | Nr.505/12  (prot. Nr.12, 39.§) |

Par zemesgabala Suitu ielā 11, blakus

nekustamajam īpašumam 14. novembra

bulvārī 139, daļas iznomāšanu

Akciju sabiedrība “Augstsprieguma tīkls”, veicot iekārtas topogrāfiskā plāna izstrādi un projektēšanu, zemes vienībā Liepājā 14. novembra bulvārī 139, kur atrodas publiskas infrastruktūras 110 kV apakšstacija Nr.62 “Zaļā birze”, konstatēja, ka vēsturiski izbūvētais žogs elektropārvades līniju pusē atrodas uz pašvaldības zemes Suitu ielā 11. Pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28. punktu, 29.1. un 30.1.1apakšpunktu, izskatot akciju sabiedrības “Augstsprieguma tīkls” 2024. gada 26. septembra vēstuli Nr.2.5/2024/3664 “Par apakšstacijas Nr.62 “Zaļā birze” nožogojumu” un 2024. gada 31. oktobra vēstuli Nr.2.5/2024/4069 “Par zemesgabala nomas līgumu un atsavināšanu apakšstacijai Nr.62 “Zaļā birze””, Liepājas Nekustamā īpašumu pārvaldes 2024. gada 23. oktobra vēstuli Nr.1736/1.11 “Par zemesgabala Suitu ielā 11, blakus nekustamajam īpašumam 14. novembra bulvārī 139, daļu”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 21. oktobra priekšlikumu (sēdes protokols Nr.19) un Liepājas valstspilsētas pašvaldības domes pastāvīgās Attīstības komitejas 2024. gada 12. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Iznomāt akciju sabiedrībai “Augstsprieguma tīkls” (reģistrācijas Nr.40003575567; juridiskā adrese: Dārzciema iela 86, Rīga) uz 5 (pieciem) gadiem zemesgabala Liepājā Suitu ielā 11 (kadastra Nr.1700 002 0222), blakus nekustamajam īpašumam 14. novembra bulvārī 139, daļu 56 m2 platībā (pielikumā) apakšstacijas Nr.62 “Zaļā birze” darbības nodrošināšanai.

2. Liepājas Nekustamā īpašuma pārvaldei sagatavot līguma projektu par lēmuma 1. punktā minētā zemesgabala Suitu ielā 11, blakus nekustamajam īpašumam 14. novembra bulvārī 139, daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu saskaņā ar sertificēta vērtētāja novērtējumu, bet ne mazāk kā valstī noteikto;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks atbilstoši ārējos normatīvajos aktos noteiktajai kārtībai nodrošina iznomātās un tai piegulošās teritorijas uzturēšanu kārtībā.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve (kods 12 01).

4. Pilnvarot Liepājas Nekustamā īpašuma pārvaldes vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu līguma pirmstermiņa izbeigšanas gadījumos.

5. Gadījumā, ja akciju sabiedrības “Augstsprieguma tīkls” dēļ līgums par lēmuma 1. punktā minētā zemesgabala Suitu ielā 11, blakus nekustamajam īpašumam 14. novembra bulvārī 139, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |